CELEX: 62019CN0543
Language: fi
Date: 2019-07-16 00:00:00
Title: Asia C-543/19: Ennakkoratkaisupyyntö, jonka Finanzgericht Hamburg (Saksa) on esittänyt 16.7.2019 — Jebsen & Jessen (GmbH & Co.) KG v. Hauptzollamt Hamburg

30.9.2019   
            
            
               FI
            
            
               Euroopan unionin virallinen lehti
            
            
               C 328/28
            
         
      Ennakkoratkaisupyyntö, jonka Finanzgericht Hamburg (Saksa) on esittänyt 16.7.2019 — Jebsen & Jessen (GmbH & Co.) KG v. Hauptzollamt Hamburg
      (Asia C-543/19)
      (2019/C 328/31)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Finanzgericht Hamburg
      
         Pääasian asianosaiset
      
      
         Kantaja: Jebsen & Jessen (GmbH & Co.) KG
      
         Vastaaja: Hauptzollamt Hamburg
      
         Ennakkoratkaisukysymykset
      
      
                  1)
               
               
                  Onko se, että täytäntöönpanoasetuksen (EU) 2015/82 (1) 2 artiklan 1 kohdan b alakohdan mukaisessa sitoumuslaskussa viitataan asetuksen liitteen 9 kohdassa mainitun täytäntöönpanopäätöksen (EU) 2015/87 (2) sijasta päätökseen 2008/899/EY (3), pääasian oikeusriidan kaltaisessa tilanteessa esteenä vapautukselle täytäntöönpanoasetuksen (EU) 2015/82 1 artiklassa vahvistetusta polkumyyntitullista saman asetuksen 2 artiklan 1 kohdan mukaisesti?
               
            
                  2)
               
               
                  Jos ensimmäiseen kysymykseen vastataan myöntävästi: Voidaanko täytäntöönpanoasetuksen (EU) 2015/82 liitteen edellytykset täyttävä sitoumuslasku esittää polkumyyntitullin palauttamista koskevan menettelyn yhteydessä vapautuksen saamiseksi kyseisen asetuksen 1 artiklassa vahvistetusta polkumyyntitullista sen 2 artiklan 1 kohdan mukaisesti?
               
            
         (1)  Lopullisen polkumyyntitullin käyttöönotosta Kiinan kansantasavallasta peräisin olevan sitruunahapon tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun sekä asetuksen (EY) N:o 1225/2009 11 artiklan 3 kohdan mukaisten osittaisten välivaiheen tarkastelujen perusteella 21.1.2015 annettu komission täytäntöönpanoasetus (EU) 2015/82 (EUVL 2015, L 15, s. 8).
      
         (2)  Kiinan kansantasavallasta peräisin olevan sitruunahapon tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä 21.1.2015 annettu komission täytäntöönpanopäätös (EU) 2015/87 (EUVL 2015, L 15, s. 75).
      
         (3)  Kiinan kansantasavallasta peräisin olevan sitruunahapon tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä 2.12.2008 tehty komission päätös 2008/899/EY (EUVL 2008, L 323, s. 62).